pythainlp/thai-financial-dataset huggingface dataset:
เอกสารแนบ 3

รายงานการกำกับดูแลกิจการของคณะกรรมการตรวจสอบ

  คณะกรรมการตรวจสอบ ได้เพิ่มรายละเอียดและการตรวจสอบภายในสำหรับปี 2550 ในส่วนต่าง
  ๆ ที่ ช่วยให้การดำเนินงานของบริษัทได้รับการทบทวน
  โดยครอบคลุมสาระในส่วนที่ส่งผลต่อการดำเนินกิจการของบริษัท
  โดยได้มีการตรวจสอบทั้งในเรื่องบัญชีต้นทุนการผลิตสินค้า สินค้าในคลังสินค้า บัญชีลูกหนี้
  และการติดตามการชำระของลูกหนี้ ตลอดจนการบริหารความเสี่ยงของคณะกรรมการบริษัท
  ซึ่งพบว่า การดำเนินเงินในทุกด้านได้รับการพัฒนาจนเกิดความโปร่งใส
  มีการติดตามผลและการปรับปรุงแนวทางการดำเนินงานเป็นอย่างดี
  อีกทั้งคณะกรรมการบริหารของบริษัทได้มีการบริหารความเสี่ยงที่เป็นรูปธรรม
  สามารถช่วยให้บริษัทดำเนิงานได้ในภาวะที่ความผันผวนทั้งราคาต้นทุนวัตถุดิบที่แปรเปลี่ยนตลอดเวลา
  โดยเฉพาะอย่างยิ่งความสามารถในการบริหารความเสี่ยงเรื่องอัตราแลกเปลี่ยน
  ทำให้บริษัทสามารถดำเนินการจนมีผลกำไรในตลอดรอบบัญชีของปี พ.ศ.2550
  นอกจากนี้คณะกรรมการตรวสอบภายในยังได้แต่งตั้งบริษัทผู้ตรวจสอบภายในคีอ นายประวิทย์
  วงศ์คณิต และคณะ จากสำนักงาน ชุติกาญจน์การบัญชี เป็นผู้ดำเนินกิจกรรมการตรวจสอบภายใน
  โดยรับนโยบายและแนวทางการตรวจสอบภายใน ตามที่คณะกรรมการตรวจสอบกำหนด
  และมีการประชุมคณะกรรมการตรวจสอบทุกไตรมาสร่วมกับคณะกรรมการบริษัทเพื่อให้การดำเนินงานของคณะกรรมการบริษัท
  เป็นไปตามระเบียบข้อบังคับของบริษัท และเป็นไปตามกฎหมายและข้อกำหนดต่าง ๆ ที่เกี่ยวข้อง

  การพิจารณาคัดเลือกผู้สอบบัญชีประจำปี พ.ศ. 2551
  ซึ่งอยู่ในความรับผิดชอบของคณะกรรมการตรวจสอบ เนื่องจากนาย จำรัส ปิงคลาศัย
  ผู้สอบบัญชีรับอนุญาตเลขที่ 1470 แห่งสำนักงานจำรัสซีพีเอ หรือ นาย เสวี วิวัฒน์พนชาติ
  ผู้สอบบัญชีรับอนุญาตเลขที่ 2219 แห่งสำนักงานปิติเสวี ได้ทำหน้าที่เป็นผู้ตรวจสอบบัญชีของบริษัท
  ต่อเนื่องเป็นระยะเวลา 5 ปี
  ซึ่งการดำเนินงานของผู้สอบบัญชีตลอดระยะเวลาที่ผ่านมามีผลงานเป็นที่ยอมรับ
  คณะกรรมการตรวจสอบและคณะกรรมการบริษัทจึงขอขอบคุณมา ณ โอกาสนี้ และใน ปี พ.ศ.
  2551 นี้คณะกรรมการตรวจสอบได้พิจารณาคัดเลือกผู้สอบบัญชีประจำปี
  โดยพิจารณาจากข้อเสนอของ 2 บริษัท และได้มีมติคัดเลือก สำนักงานสอบบัญชี ดี ไอ เอ
  เสนอแนะต่อคณะกรรมการบริษัท และ เพื่อขออนุมัติจากที่ประชุมใหญ่ผู้ถือหุ้นให้แต่งตั้ง
  ให้เป็นผู้สอบบัญชีของบริษัท สำหรับรอบปีบัญชี พ.ศ. 2551

  ในนามคณะกรรมการตรวจสอบ

นายอดิเรก ศรีวัฒนาวงษา

ประธานกรรมการตรวจสอบ
+-----------------------------------------------------------------------+
| 7 ข้อพิพาททางกฎหมาย                                                     |
+-----------------------------------------------------------------------+

ปัจจุบันบริษัทไม่มีคดีความและข้อพิพาทใดๆ
ที่อาจมีผลระทบในด้านลบต่อสินทรัพย์บริษัทที่มีจำนวนสูงกว่าร้อยละ 5.00 ของส่วนของผู้ถือหุ้น
หรือคดีความที่กระทบต่อการดำเนินธุรกิจของบริษัทอย่างมีนัยสำคัญ และไม่มี
กรณีพิพาทซึ่งอยู่ระหว่างถูกกล่าวหา
หรือข้อพิพาทกับหน่วยงานราชการอันมีผลกระทบต่อการดำเนินธุรกิจของบริษัท
+-----------------------------------------------------------------------+
| 10. การควบคุมภายใน                                                     |
+-----------------------------------------------------------------------+

คณะกรรมการตรวจสอบของบริษัทได้รับการคัดเลือกและแต่งตั้งจากคณะกรรมการบริษัท
เพื่อการปฏิบัติงานตามหน้าที่กำกับดูแลกิจการที่ดี
โดยส่งเสริมและเสนอแนะให้บริษัทมีการดำเนินงานที่เน้นหลักการสำคัญของการกำกับดูแลกิจการที่ดี
อันได้แก่ การปฏิบัติตามหน้าที่ที่ได้รับมอบหมายมีความโปร่งใส ยุติธรรม เชื่อถือได้
ตลอดจนมีการถ่วงดุลอำนาจ สามารถตรวจสอบได้ อันนำไปสู่ประโยชน์สูงสุดต่อผู้ถือหุ้น พนักงาน
และผู้มีส่วนเกี่ยวข้องทุกฝ่าย

คณะกรรมการตรวสอบของบริษัทได้แต่งตั้งสำนักงาน ชุติกาญจน์การบัญชี
เพื่อดำเนินกิจกรรมตรวจสอบระบบควบคุมภายในให้กับบริษัท
ตามแนวทางที่คณะกรรมการตรวจอบกำหนด
โดยทางชุติกาญจน์การบัญชีได้ทำการตรวจสอบเป็นรายไตรมาสให้กับบริษัท ตลอดระยะเวลา 1 ปี
มีความเป็นอิสระและนำส่งรายงานผลการตรวจสอบโดยตรงต่อคณะกรรมการตรวจสอบ
โดยการติดตามการดำเนินงานในทุกส่วนงานต่อเนื่องจากการตรวจสอบในปี พ.ศ. 2549 ทั้งนี้ในปี
พ.ศ. 2550 ได้มีการสอบทานต้นทุนการผลิต ตรวจสอบเรื่องบัญชีลูกหนี้
การบริหารงานบุคคลและทรัพยากรมนุษย์ รวมไปถึงการบริหารความเสี่ยงของคณะกรรมการบริษัท

คณะกรรมการตรวจสอบได้พิจารณาและสอบทานรายงานผลการตรวจสอบ
พร้อมทั้งข้อเสนอแนะจากการตรวจสอบภายใน
ซึ่งยังคงเน้นให้เกิดการพัฒนาอย่างมีประสิทธิภาพและประสิทธิผล
มีการปรับตัวในการบริหารงานให้ทันกับภาวะความเปลี่ยนแปลงของสถานการณ์ผันผวนทางเศรษฐกิจ
โดยเฉพาะอย่างยิ่งการเพิ่มขึ้นของต้นทุนวัตถุดิบ การจัดหาแหล่งวัตถุดิบใหม่ ๆ
ทั้งในและต่างประเทศ ซึ่งจะช่วยให้บริษัทคงความสามารถด้านการแข่งขันทั้งด้านราคาต้นทุน
ความสม่ำเสมอของสายการผลิต คุณภาพของผลิตภัณฑ์ รวมไปถึงการแข่งขันกับราคาในตลาดโลก
นอกจากนี้งยังมีการติดตามและดำเนินการแก้ไขผลการตรวจสอบในประเด็นที่เป็นสาระสำคัญ
โดยเฉพาะอย่างยิ่งการบริหารความเสี่ยงจากอัตราแลกเปลี่ยน และ การเตรียมหาผลิตภัณฑ์ใหม่ ๆ
ที่มีความก้าวหน้าทางเทคโนโลยี ซึ่งจะช่วยดำรงความสามารถในการแข่งขันของบริษัท ทั้งนี้
จากการหารือกับผู้ตรวจสอบภายในอิสระและผู้สอบบัญชีภายนอกเพื่อประเมินระบบควบคุมภายใน
คณะกรรมการตรวจสอบมีความเห็นว่าบริษัทมีความเพียงพอและความเหมาะสมของระบบควบคุมภายใน
มีความเหมาะสมกับหลักการบัญชีที่ปฏิบัติ ไม่มีข้อบกพร่องที่เป็นสาระสำคัญ
+-----------------------------------------------------------------------+
| 8 โครงสร้างเงินทุน                                                       |
+-----------------------------------------------------------------------+

+-----------------------------------------------------------------------+
| 8.1 หลักทรัพย์ของบริษัท                                                    |
+-----------------------------------------------------------------------+

ณ วันที่ 31 ธันวาคม 2551 บริษัทมีทุนจดทะเบียน 128,000,000 บาท
และทุนเรียกชำระแล้วทั้งสิ้น 128,000,000 บาท แบ่งเป็นหุ้นสามัญ 128,000,000 หุ้น
มูลค่าที่ตราไว้หุ้นละ 1 บาท

+-----------------------------------------------------------------------+
| 8.2 ผู้ถือหุ้น                                                             |
+-----------------------------------------------------------------------+

ณ วันที่ 25 ธันวาคม 2551 รายชื่อผู้ถือหุ้นที่ถือหุ้นสูงสุด 10 รายแรก
โดยนับรวมการถือหุ้นโดยผู้ที่เกี่ยวข้องกันตามมาตรา 258 แห่งพระราชบัญญัติหลักทรัพย์
และตลาดหลักทรัพย์ พ.ศ. 2535

  --------------------------------- ------------------- -----------------
  รายชื่อผู้ถือหุ้น                        จำนวนหุ้นที่ถือ          สัดส่วนการถือหุ้น
                                                        (ร้อยละ)

  1. นายสุรชัย อัศวแก้วมงคล¹            15,083,610          11.78

  2. นายอนุวัฒน์ สุดมหาตยางกูร²          14,908,610          11.65

  3. นายวรพจน์ ศรีมหาโชตะ             12,042,660          9.41

  4. บริษัท ไทยเอ็นวีดีอาร์ จำกัด          7,159,000           5.59

  5. นางบุษกร พานิช                   7,004,288           5.47

  6. บริษัท ศูนย์รับฝากหลักทรัพย์           5,656,430           4.42
  (ประเทศไทย) จำกัด                                      

  7. นายธราธร ลิ้มเจริญ                5,409,700           4.23

  8. นายพิสุทธิ เลิศวิไล¹                4,873,332           3.81

  9. นายกวิน ตั้งอุทัยศักดิ์                4,789,920           3.74

  10. นายโรเบิร์ต สแตนเลย์ โนเซ็ค       4,650,000           3.63
  --------------------------------- ------------------- -----------------

หมายเหตุ: ¹ รวมส่วนของบุตรที่ยังไม่บรรลุนิติภาวะ

² รวมส่วนของคู่สมรส

+-----------------------------------------------------------------------+
| 8.3 นโยบายการจ่ายเงินปันผล                                               |
+-----------------------------------------------------------------------+

บริษัทมีนโยบายการจ่ายเงินปันผลให้แก่ผู้ถือหุ้นไม่ต่ำกว่าร้อยละ 40
ของกำไรสุทธิที่เหลือหลังจากหักภาษีเงินได้นิติบุคคล และทุนสำรองต่างๆทั้งหมดแล้ว
และการจ่ายเงินปันผลนั้นจะต้องไม่มีผลกระทบต่อการดำเนินงาน และฐานะการเงินของบริษัท
ตลอดจนสภาพคล่องของบริษัทในการดำเนินธุรกิจ
และการขยายงานตามความจำเป็นตามแผนงานที่กำหนดในอนาคต
และปัจจัยอื่นๆที่เกี่ยวข้องในการบริหารงานของบริษัทตามที่คณะกรรมการพิจารณาเห็นสมควรหรือเหมาะสม
และการดำเนินการดังกล่าวจะต้องก่อให้เกิดประโยชน์สูงสุดต่อผู้ถือหุ้น
มติคณะกรรมการบริษัทที่พิจารณาเรื่องดังกล่าวนั้นให้นำเสนอเพื่อขออนุมัติจากที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาลซึ่งคณะกรรมการบริษัทมีอำนาจอนุมัติให้จ่ายเงินปันผลระหว่างกาลได้
แล้วให้รายงานให้ที่ประชุมผู้ถือหุ้นทราบในการประชุมคราวต่อไป
+-----------------------------------------------------------------------+
| 6 โครงการในอนาคต (Future Plan)                                        |
+-----------------------------------------------------------------------+

ในปี 2552
บริษัทจะมุ่งเน้นนโยบายที่สำคัญและเป็นปัจจัยของการดำเนินธุรกิจเพื่อให้สอดคล้องกับภาวะที่เปลี่ยนแปลงของโลกในปัจจุบัน
ซึ่งบริษัทได้กำหนดแนวทางของธุรกิจเพื่อจัดทำแผนงานดังนี้

  -----------------------------------------------------------------------
  6.1 โครงการเพิ่มกำลังการผลิต

  -----------------------------------------------------------------------

ในด้านกำลังการผลิต ขณะนี้บริษัทมิได้เพิ่มกำลังการผลิตแต่อย่างใด ยังคงใช้เครื่องจักรเดิมที่มีอยู่

  -----------------------------------------------------------------------
  6.2 โครงการปรับปรุงคุณภาพเครื่องจักร

  -----------------------------------------------------------------------

การใช้พลังงานไฟฟ้าของเครื่องจักร บริษัทได้จัดทำแผนการประหยัดพลังงาน
โดยเปลี่ยนเครื่องจักรเก่าบางส่วนที่มีการใช้พลังงานไม่คุ้มค่ากับการผลิตออก
และจัดหาเครื่องจักรใหม่ที่ประหยัดพลังงานกว่าเข้ามาทดแทน

  -----------------------------------------------------------------------
  6.3 โครงการปรับปรุงมาตรฐานโรงงาน

  -----------------------------------------------------------------------

ขณะนี้บริษัทกำลังศึกษาเรื่องปฏิกริยาเรือนกระจก การปล่อยก๊าซคาร์บอนไดอ๊อกไซด์
การคำนวณคาร์บอนเครดิต
โดยมีจุดมุ่งหมายที่จะเปลี่ยนให้เป็นโรงงานสีเขียวในอนาคตตามนโยบายของกระทรวงอุตสาหกรรม

  -----------------------------------------------------------------------
  6.4 โครงการพัฒนาวัตถุดิบชีวภาพ

  -----------------------------------------------------------------------

สารชีวภาพจะเริ่มมีความสำคัญต่ออนาคตของบริษัท
ในขณะนี้ห้องปฏิบัติของบริษัทสามารถแสดงผลการทำงานด้านสารชีวภาพเป็นที่น่าพึงพอใจ
ซึ่งอาจจะอยู่ในขั้นตอนที่สามารถพัฒนาเป็นผลิตภัณฑ์ใหม่ให้บริษัทได้ในระยะเวลาอันใกล้นี้
ส่วนที่ 1

ข้อมูลสรุป (Executive Summary)

สรุปภาพรวมของบริษัท

บริษัท มัลติแบกซ์ จำกัด (มหาชน) มีทุนจดทะเบียนทั้งสิ้น 128 ล้านบาท
และมีทุนจดทะเบียนที่เรียกชำระแล้ว 128 ล้านบาท ณ วันที่ 24 มกราคม 2550
และบริษัทได้ทำการจดทะเบียนในตลาด เอ็ม เอ ไอ (MAI) ในวันที่ 29 มกราคม 2550
สำนักงานสาขากรุงเทพฯ ของบริษัทตั้งอยู่ที่ เลขที่ 456 ซอยโชคชัยจงจำเริญ ถนนพระราม 3
แขวงบางโพงพาง เขตยานนาวา กรุงเทพมหานคร และบริษัทมีโรงงานรวมทั้งสิ้น 4 โรงงาน
ตั้งอยู่ในเขตอุตสาหกรรมเพื่อการส่งออกของนิคมอุตสาหกรรมแหลมฉบัง อำเภอศรีราชา
จังหวัดชลบุรี ซึ่งเป็นพื้นที่ได้รับสิทธิประโยชน์ทางภาษีศุลกากร บริษัทมีพนักงานรวมทั้งสิ้น 808 คน ณ
วันที่ 31 ธันวาคม 2551

บริษัทดำเนินธุรกิจผลิตและส่งออกผลิตภัณฑ์ถุงพลาสติกประเภทต่างๆ ตามคำสั่งซื้อของลูกค้า (Made
to Order) ไปจำหน่ายในตลาดต่างประเทศทั้งหมด
ผลิตภัณฑ์ของบริษัทสามารถแบ่งตามวัตถุดิบหลักที่ใช้ในการผลิตได้เป็น 2 กลุ่มใหญ่ๆ ได้แก่ 1)
ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลีเอธิลีนประเภทความหนาแน่นสูง (High
Density Polyethylene : HDPE) ได้แก่ ถุงถนอมอาหาร และถุงใส่ขยะชนิดม้วน 2)
ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลีเอธิลีนประเภทความหนาแน่นต่ำ ( Low
Density Polyethylene : LDPE) ได้แก่ ถุงถนอมอาหาร ถุงซิป (ชนิดปิด-เปิดในตัว)
ถุงใส่ผักผลไม้ และถุงขยะบางประเภท

บริษัทมีเป้าหมายในการยกระดับบริษัทให้ก้าวขึ้นเป็นหนึ่งในผู้นำในธุรกิจส่งออกผลิตภัณฑ์ถุงพลาสติกทั้งในระดับประเทศและระดับสากล
โดยด้านการตลาดบริษัทมีนโยบายการขยายตลาดในต่างประเทศ
โดยเฉพาะประเทศที่ยังมีการแข่งขันต่ำและไม่เคยส่งสินค้าไปขายมาก่อน
รวมถึงการนำเสนอสินค้าที่มีความหลากหลายและมีมูลค่าที่สูงขึ้น
สำหรับด้านการผลิตบริษัทมีแผนการขยายกำลังการผลิตและสายการผลิตอย่างต่อเนื่อง
เพื่อให้พร้อมรองรับความต้องการสินค้าที่เติบโตขึ้นและหลากหลายมากขึ้นของลูกค้า
รวมถึงการพัฒนาปรับปรุงกระบวนการผลิตอยู่โดยตลอด
และการยกระดับระบบการบริหารจัดการให้ได้มาตรฐานสากล
ซึ่งจะส่งผลให้บริษัทสามารถลดต้นทุนและเพิ่มศักยภาพในการแข่งขัน
นอกจากนี้บริษัทยังมีเป้าหมายที่ชัดเจนในการสร้างผลตอบแทนให้กับผู้ถือหุ้นอย่างเหมาะสม
และมีนโยบายการจ่ายเงินปันผลให้แก่ผู้ถือหุ้นไม่ต่ำกว่าร้อยละ 40 ของกำไรสุทธิ

สำหรับฐานะการเงินของบริษัท ณ วันที่ 31 ธันวาคม 2551 บริษัทมีสินทรัพย์รวม 1,059.33
ล้านบาท หนี้สินรวม 741.56 ล้านบาท ส่วนของผู้ถือหุ้น 317.76 ล้านบาท
และอัตราส่วนหนี้สินต่อส่วนของผู้ถือหุ้น 2.33 เท่า
ส่วนที่ 2

บริษัทที่ออกหลักทรัพย์

ชื่อบริษัทที่ออกหลักทรัพย์ : บริษัท มัลติแบกซ์ จำกัด (มหาชน)

ประเภทธุรกิจ : ประกอบธุรกิจผลิตและส่งออกผลิตภัณฑ์ถุงพลาสติกประเภทต่างๆ ได้แก่ ถุง

ถนอมอาหาร ถุงใส่ผักผลไม้ ถุงซิป (ชนิดปิด-เปิดในตัว) และถุงใส่ขยะประเภท

ต่างๆ

+-------------------+---+------------------------------------------------+
| ที่ตั้งสำ             | : |   -------------------------------------------  |
| นักงานใหญ่และโรงงาน |   |   สำนักงานใหญ่ เลขที่ 211 หมู่ 3 ตำบลทุ่งสุขลา          |
|                   |   |   อำเภอศรีราชา จังหวัดชลบุรีสาขาเลขที่ 456 ถ.พระราม   |
|                   |   |   3 แขวงบางโพงพาง เขตยานนาวา กรุงเทพฯ           |
|                   |   |                                                |
|                   |   |   สาขาเลขที่ 211/1 หมู่ 3 ตำบลทุ่งสุขลา อำเภอศรีราชา   |
|                   |   |   จังหวัดชลบุรี                                    |
|                   |   |                                                |
|                   |   |   สาขาเลขที่ 211/8 หมู่ 3 ตำบลทุ่งสุขลา อำเภอศรีราชา   |
|                   |   |   จังหวัดชลบุรี                                    |
|                   |   |                                                |
|                   |   |   สาขาเลขที่ 211/9 หมู่ 3 ตำบลทุ่งสุขลา อำเภอศรีราชา   |
|                   |   |   จังหวัดชลบุรี                                    |
|                   |   |   -------------------------------------------  |
+-------------------+---+------------------------------------------------+
| เลขทะเบียนบริษัท     | : | 0107548000170                                  |
+-------------------+---+------------------------------------------------+
| โทรศัพท์            | : | 0-3849-1725-9                                  |
+-------------------+---+------------------------------------------------+
| โทรสาร            | : | 0-3849-2485                                    |
+-------------------+---+------------------------------------------------+
| ที่ตั้งส              | : |  เลขท                                          |
| ำนักงานสาขากรุงเทพฯ |   | ี่ 456 ซอยโชคชัยจงจำเริญ ถนนพระราม 3 แขวงบางโพงพาง |
|                   |   |                                                |
|                   |   |  เขตยานนาวา กรุงเทพมหานคร 10120                 |
+-------------------+---+------------------------------------------------+
| โทรศัพท์            | : | 0-2683-3300                                    |
+-------------------+---+------------------------------------------------+
| โทรสาร            | : | 0-2683-3800                                    |
+-------------------+---+------------------------------------------------+
| Website           | : | www.multibax.com                               |
+-------------------+---+------------------------------------------------+
| E-mail            | : |   info@multibax.com                            |
+-------------------+---+------------------------------------------------+
+-----------------------------------------------------------------------+
| 4. การวิจัยและพัฒนา                                                      |
+-----------------------------------------------------------------------+

การทำวิจัยเรื่องการผลิตโพลิเมอร์ย่อยสลายได้ทางชีวภาพนั้น ทางฝ่ายวิจัยและพัฒนา M-Bio
ได้ทำโครงการการวิจัย และมีข้อตกลงและหรือสัญญาร่วมกับมหาวิทยาลัย 2 แห่ง โดยมีที่ปรึกษาฝ่าย
M-Bio เป็นผู้ดูแลโครงการและทำวิจัยด้วยตนเอง
สำหรับหัวข้อของโครงการวิจัยเรื่องการผลิตโพลิเมอร์ย่อยสลายได้ทางชีวภาพ มีรายละเอียดดังนี้

I. โครงการ “การพัฒนากระบวนการผลิตพลาสติกชีวภาพ
และการศึกษาความคุ้มค่าทางเศรษฐศาสตร์” (เริ่มดำเนินการตั้งแต่วันที่ 15 สิงหาคม 2551 ถึง
15 กุมภาพันธ์ 2552)

II. โครงการ “ศักยภาพในการผลิตโพลิเมอร์ชีวภาพในระดับอุตสาหกรรม”
(เริ่มดำเนินการตั้งแต่วันที่ 1 ตุลาคม 2551 ถึง 31 พฤษภาคม 2552)

เหตุผลหลักในการทำวิจัยร่วมกับทางมหาวิทยาลัยนั้นเนื่องจาก
วิธีการและกระบวนการการผลิตโพลิเมอร์ชีวภาพนั้นจะต้องใช้บุคคลากรที่มีความชำนาญในการใช้อุปกรณ์และเครื่องมือวิเคราะห์
ซึ่งอุปกรณ์และเครื่องมือวิเคราะห์เหล่านั้น เป็นเครื่องมือเฉพาะทาง
ที่มีประสิทธิภาพและความแม่นยำสูง ประกอบกับมีราคาค่อนข้างสูง
ทั้งนี้ในระยะแรกทางฝ่ายวิจัยและพัฒนา M-Bio
ต้องการที่จะศึกษาและประเมินความเป็นไปได้ในการผลิตโพลิเมอร์ที่ย่อยสลายได้ทางชีวภาพ
รวมทั้งวิเคราะห์ความคุ้มค่าในการลงทุนในระดับอุตสาหกรรมเสียก่อนว่า
มีความเป็นไปได้มากน้อยแค่ไหน ทำให้ในช่วงเริ่มต้นนี้
ต้องมีการจัดสรรงบประมาณเพื่อเช่าสถานที่ในการทำวิจัย
พร้อมทั้งอุปกรณ์และเครื่องมือวิเคราะห์เฉพาะทางจากทางมหาวิทยาลัย
ซึ่งงบประมาณที่ใช้เป็นค่าใช้จ่ายในการดำเนินงานวิจัยนั้น
จะถูกกว่าที่ทางบริษัทต้องลงทุนเองในเรื่องของ ค่าก่อสร้างอาคารสถานที่ ค่าอุปกรณ์
และเครื่องมือวิเคราะห์ต่างๆ และระยะเวลาที่ต้องเสียไปในช่วงระหว่างการดำเนินการก่อสร้าง

จากผลงานวิจัยในโครงการร่วมวิจัยระหว่างบริษัทกับมหาวิทยาลัยแต่และแห่งที่กำลังดำเนินการอยู่นั้น
พบว่ามีความเป็นไปได้ในเรื่องการลงทุนการผลิตโพลิเมอร์ชีวภาพและเม็ดพลาสติกชีวภาพที่ย่อยสลายได้
ซึ่งทางบริษัทได้เล็งเห็นถึงประโยชน์โดยรวมของประเทศ
จึงมีความต้องการที่จะดำเนินการต่อในเรื่องนี้
โดยกำลังจัดหาสถานที่ในการสร้างห้องปฏิบัติการเพื่อทำการออกแบบวิธีและกระบวนการผลิตโพลิเมอร์ชีวภาพที่ย่อยสลายได้
และมีการขยายสเกลขึ้นไปจนถึงระดับอุตสาหกรรมต่อไป
สำหรับห้องปฏิบัติการคาดว่าจะแล้วเสร็จประมาณปลายปีนี้
ในส่วนของการขยายสเกลในระดับนำร่อง(Pilot scale)
เพื่อทำการผลิตโพลิเมอร์ชีวภาพที่ย่อยสลายได้ นั้นจะเริ่มดำเนินการในช่วงปลายปีนี้ถึงกลางปีหน้า
เพื่อประเมินความเป็นไปได้อีกครั้งหนึ่งก่อนจะทำการลงทุนในระดับอุตสาหกรรม(Industrial
Scale)

สำหรับการทำคอมพาวดิ้งเม็ดพลาสติกชีวภาพโดยใช้โพลิเมอร์ชีวภาพที่ได้จากชีวมวลธรรมชาตินั้น
อยู่ในขั้นตอนการคิดค้นพัฒนาสูตรเม็ดคอมพาวดิ้งจากโพลิเมอร์ชีวภาพชนิดต่างๆ
การปรับปรุงคุณสมบัติของฟิลม์ที่ย่อยสลายได้ ในระดับปฏิบัติการ(Lab scale)
การทดลองเป่าฟิลม์จากเม็ดพลาสติกชีวภาพที่ทำการคอมพาวดิ้งขึ้นเองในระดับปฏิบัติการ(Lab
scale) การขอมาตรฐานรับรองการผลิต และอื่นๆ เป็นต้น ซึ่งคาดว่าพร้อมที่จะผลิตขายได้ในปี
2552
เอกสารแนบ 3

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบได้แต่งตั้งบริษัทผู้ตรวจสอบภายในคือ นายประวิทย์ วงศ์คณิต และคณะ
จากสำนักงานชุติกาญจน์การบัญชีเป็นผู้ดำเนินกิจกรรมการตรวจสอบภายใน
เพื่อช่วยให้งานกำกับดูแลกิจการของคณะกรรมการตรวจสอบเป็นไปอย่างมีปะสิทธิภาพ โปร่งใส
ยุติธรรม โดยรับนโยบายและแนวทางการตรวจสอบจากคณะกรรมการตรวจสอบ
ซึ่งการดำเนินงานของสำนักงานชุติกาญจน์สามารถเป็นไปอย่างอิสระและได้รับความร่วมมือจากฝ่ายบริหารและพนักงานทุกฝ่ายเป็นอย่างดี
ทำให้การตรวจสอบภายในเป็นไปอย่างมีประสิทธิภาพโดยได้มีการหมุนเวียนการตรวจสอบไปยังแผนกต่าง
ๆ คณะกรรมการตรวจสอบจะมีการประชุมร่วมกับทางสำนักงานชุติกาญจน์การบัญชีทุกไตรมาส
และเสนอผลการตรวจสอบภายในรวมถึงแนวทางแก้ไขและการปรับปรุงให้กับคณะกรรมการบริษัท
เพื่อให้การดำเนินงานของบริษัทเป็นไปตามระเบียบข้อบังคับของบริษัทและเป็นไปตามกฎหมายและข้อกำหนดต่าง
ๆ ที่เกี่ยวข้อง

คณะกรรมการตรวจสอบได้เพิ่มรายละเอียดและการตรวจสอบภายในสำหรับปี 2551 ในส่วนต่าง ๆ
ที่ ช่วยให้การดำเนินงานของบริษัทได้รับการทบทวน
โดยครอบคลุมสาระในส่วนที่ส่งผลต่อการดำเนินกิจการของบริษัท
คณะกรรมการตรวจสอบกำหนดให้มีการตรวจสอบในฝ่ายบุคคล ฝ่ายผลิต ฝ่ายบัญชี
และความเชื่อมโยงของการรายงานข้อมูลจากฝ่ายต่าง ๆ มายังฝ่ายบริหาร
นอกจากนั้นยังได้มีการตรวจสอบความพอเพียงในการบริหารความเสี่ยงของคณะกรรมการบริษัทซึ่งพบว่าการดำเนินงานในทุกด้านได้รับการพัฒนาจนเกิดความโปร่งใส
มีการติดตามผลและการปรับปรุงแนวทางการดำเนินงานเป็นอย่างดี
อีกทั้งคณะกรรมการบริหารของบริษัทได้มีการบริหารความเสี่ยงที่เป็นรูปธรรม
สามารถช่วยให้บริษัทควบคุมการดำเนินงานในภาวะที่เกิดความผันผวนทั้งราคาต้นทุนวัตถุดิบที่แปรเปลี่ยนตลอดเวลา
การเปลี่ยนแปลงของอัตราแลกเปลี่ยน
และภาวะถดถอยทางเศรษฐกิจที่เกิดขึ้นอย่างต่อเนื่องตั้งแต่กลางปี พ.ศ. 2551
ทำให้บริษัทสามารถดำเนินการจนมีผลกำไร

การพิจารณาคัดเลือกผู้สอบบัญชีประจำปี พ.ศ. 2552
ซึ่งอยู่ในความรับผิดชอบของคณะกรรมการตรวจสอบโดยพิจารณาจากข้อเสนอของ 2 บริษัท
และได้มีมติคัดเลือกสำนักงานสอบบัญชี ดี ไอ เอ เสนอแนะต่อคณะกรรมการบริษัท
และเพื่อขออนุมัติจากที่ประชุมใหญ่ผู้ถือหุ้นให้แต่งตั้ง นางวิไลรัตน์ โรจน์นครินทร์
ผู้สอบบัญชีรับอนุญาติทะเบียนเลขที่ 3104 ให้เป็นผู้สอบบัญชีของบริษัทสำหรับรอบปีบัญชี พ.ศ. 2552

  ในนามคณะกรรมการตรวจสอบ

นายอดิเรก ศรีวัฒนาวงษา

ประธานกรรมการตรวจสอบ
+-----------------------------------------------------------------------+
| 10. การควบคุมภายใน                                                     |
+-----------------------------------------------------------------------+

คณะกรรมการตรวจสอบของบริษัทได้รับการคัดเลือกและแต่งตั้งจากคณะกรรมการบริษัท
โดยความเห็นชอบของที่ประชุมผู้ถือหุ้น เพื่อทำหน้าที่กำกับดูแลกิจการให้เป็นไปตามหลักธรรมาภิบาล
และมีการดำเนินการที่โปร่งใส ยุติธรรม ตรวจสอบได้ มีการปฏิบัติตามหน้าที่ที่ได้รับมอบหมาย
ซึ่งจะก่อให้เกิดการรักษาผลประโยชน์สูงสุดต่อผู้ถือหุ้น พนักงาน และผู้มีส่วนเกี่ยวข้องทุกฝ่าย

คณะกรรมการตรวสอบของบริษัทได้แต่งตั้งสำนักงาน ชุติกาญจน์การบัญชี
เพื่อดำเนินกิจกรรมตรวจสอบระบบควบคุมภายในให้กับบริษัท
ตามแนวทางที่คณะกรรมการตรวสอบกำหนด โดยสำนักงาน
ชุติกาญจน์การบัญชีได้ทำการตรวจสอบเป็นรายไตรมาสให้กับบริษัท ตลอดระยะเวลา 1
ปีมีความเป็นอิสระและนำส่งรายงานผลการตรวจสอบโดยตรงต่อคณะกรรมการตรวจสอบ
การดำเนินกระบวนการตรวจสอบของสำนักงาน ชุติกาญจน์การบัญชี
คณะกรรมการตรวจสอบได้ให้นโยบายให้ตรวจสอบในทุกส่วนงานต่อเนื่องและหมุนเวียนไปยังแผนกต่างๆ
ตั้งแต่ปี พ.ศ.2549 – พ.ศ.2552

คณะกรรมการตรวจสอบได้พิจารณาและสอบทานรายงานผลการตรวจสอบ
พร้อมทั้งได้มีข้อเสนอแนะไปยังฝ่ายบริหารอันเป็นผลสืบเนื่องจากการตรวจสอบภายใน
ซึ่งยังคงเน้นให้เกิดการพัฒนาอย่างมีประสิทธิภาพและประสิทธิผล
โดยเน้นการปรับตัวในการบริหารงานและการประเมินเหตุการณ์ล่วงหน้ารวมถึงการประเมินความเสี่ยงที่สูงขึ้นมากในภาวะเศรษฐกิจที่ถดถอยอย่างมากตั้งแต่เดือนตุลาคม
2551
เป็นต้นมาและเน้นย้ำแนวทางที่ฝ่ายบริหารของบบริษัทจะต้องคงความสามารถในการแข่งขันทั้งด้านราคาต้นทุน
ความสม่ำเสมอของสายการผลิต คุณภาพของผลิตภัณฑ์ รวมไปถึงการแข่งขันกับราคาในตลาดโลก
นอกจากนี้ยังมีการติดตามในประเด็นที่เป็นสาระสำคัญ
โดยเฉพาะอย่างยิ่งการบริหารความเสี่ยงจากอัตราแลกเปลี่ยน และการเตรียมหาผลิตภัณฑ์ใหม่ ๆ
ที่มีความก้าวหน้าทางเทคโนโลยีที่ตอบสนองความต้องการของตลาดที่ให้ความสำคัญกับผลิตภัณฑ์ที่ลดผลกระทบต่อสิ่งแวดล้อม
ซึ่งจะช่วยเพิ่มศักยภาพของบริษัทในการดำเนินงานให้บรรลุเป้าประสงค์
ทั้งนี้จากการหารือกับผู้ตรวจสอบภายในอิสระและผู้สอบบัญชีภายนอกเพื่อประเมินระบบควบคุมภายใน
คณะกรรมการตรวจสอบมีความเห็นว่าบริษัทมีความเพียงพอและความเหมาะสมของระบบควบคุมภายใน
มีความเหมาะสมกับหลักการบัญชีที่ปฏิบัติ ไม่มีข้อบกพร่องที่เป็นสาระสำคัญ
ส่วนที่ 3

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 26 กุมภาพันธ์ 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายสุรชัย อัศวแก้วมงคล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสุรชัย อัศวแก้วมงคล กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ---------------------- -- -------------------------- -- --------------------
  ชื่อ                        ตำแหน่ง                        ลายมือชื่อ

  นายอนุวัฒน์ สุดมหาตยางกูร      กรรมการ/กรรมการผู้จัดการ         

  นายสุรชัย อัศวแก้วมงคล        กรรมการ/รองกรรมการผู้จัดการ      

  นายพิสุทธิ เลิศวิไล            กรรมการ/กรรมการบริหาร          

                                                          

  ผู้รับมอบอำนาจ                                             

  นายสุรชัย อัศวแก้วมงคล        กรรมการ/รองกรรมการผู้จัดการ      
  ---------------------- -- -------------------------- -- --------------------